**RATSASTUSALUEIDEN KÄYTTÖSOPIMUS**

**Sopijapuolet Palveluntarjoaja**

Mustikkamäen Ratsutalli Oy

Mustikkamäentie 44

87950 Kajaani

sähköposti: ratsutalli@mustikkamaenratsutalli.fi

**Asiakas**

Hevonen/hevoset

Omistaja/vastuuhenkilö

Sähköposti ja puh

**Sopimuksen sisältö** Tällä sopimuksella sovitaan Mustikkamäen Ratsutalli Oy:n omistaman pienen maneesin sekä Kajaanin Ratsastusseuran omistamien, Mustikkamäen Ratsutallin hallinnoimien ison maneesin, ulkokentän ja pyöröaitauksen käytöstä (pyöröaitaus poistumassa käytöstä kesällä 2025).

Maneeseihin, kentälle ja tallialueelle on tulossa tallentava kameravalvonta talvella 2025.

Sopimuksen liitteenä on ratsastusalueiden yleiset säännöt ja varaussäännöt. Edellä mainituissa ohjeissa määritellään kulloinkin voimassa olevat käyttösäännöt ja vuorojen varausohjeet. Palveluntarjoaja pidättää täyden oikeuden muuttaa sääntöjä myös kesken sopimuskauden lähettämällä päivitetyn version käyttäjille sähköpostitse tai ilmoittamalla siitä MR ratsastusalueet WA-ryhmässä. Näiden muuttuessa käyttäjällä on oikeus halutessaan irtisanoa sopimus päättymään heti.

**Käyttömaksut Vuosisopimukset (jatkuvat toistaiseksi, ellei irtisanota)**

KRS jäsenet, vuosisopimus

\_\_\_\_\_\_ 77,00 euroa / kk (sis. alv 14 %)

\_\_\_\_\_Muut, vuosisopimus

100 euroa /kk (sis. alv 14 %)

Toinen hevonen -10 euroa, kolmas hevonen -20 euroa.

Jos olet yrittäjä ja sinulla on useampia hevosia, sovi erillinen hinta ottamalla yhteyttä. Huomioi, että yrityssopimukseen voi liittää vain omistuksessa ja muutoin käytössä/valmennuksessa olevat hevoset.

Jos vuosisopimus irtisanotaan kesken vuoden, ei sitä voi enää tehdä samalle vuodelle uudestaan, vaan silloin maksetaan yksittäisen kuukauden hinta.

**Yksittäinen kuukausi ilman vuosisopimusta**

KRS jäsenet, kuukausi

107 euroa / kk (sis alv 14 %)

Muut, kuukausi

130 euroa / kk (sis. alv 14 %)

**Kertamaksut**

KRS jäsenet

22 euroa / kerta (sis. alv 14 %)

Muut

27 euroa / kerta (sis. alv 14 %)

Kertamaksu maksettava etukäteen tilille.

**10 kerran kortti**

KRS jäsenet

175 euroa / 10 kertaa (sis. alv 14 %)

Muut

225 euroa / 10 kertaa (sis. alv 14 %)

Kortin käyttöaika 12 kk ostopäivästä.

**Maksaminen Vuosisopimus**

Ratsastusalueiden käyttömaksut maksetaan kuukausittain, eräpäivä on jokaisen kuukauden 15 päivä. Sopimusta tehdessä jokainen saa oman viitenumeron, jota on käytettävä joka kuukausi maksettaessa.

Jos maksua ei ole suoritettu eräpäivään mennessä, lähetetään yksi maksumuistutus. Kolmen kuukauden (ei peräkkäiset, yhteensä) ajalta maksamattomat maksut siirretään perintään ja sopimus irtisanotaan, ellei maksuohjelmasta ole neuvoteltu. Uutta sopimusta ei samalle vuodelle saa, joten loppuvuosi maksetaan etukäteen kertamaksuina tai yksittäisen kuukauden hinnalla.

**Muut**

Yksittäinen kuukausi, kortit ja kertamaksut maksetaan etukäteen tilille Mustikkamäen Ratsutalli Oy, FI72 5760 0320 3942 07. Viestiksi hevosen nimi ja käyttöaika.

**Sopimuksen raukeaminen**

Mikäli hevonen myydään tai lopetetaan, sopimus raukeaa, kuluvalta kuukaudelta peritään maksu.

**Hevosen sairastuminen**

Hevosen pidemmän sairauden ajalta voi anoa vuosisopimuksesta vapaata täysiltä kalenterikuukausilta.

**Irtisanominen** Irtisanomisaika molemmin puolin on yksi kuukausi. Palveluntarjoajalla on oikeus irtisanoa sopimus päättymään välittömästi, jos sääntöjä ei noudateta tai käyttäjän toiminta aiheuttaa haittaa yrityksen toiminnalle, tässä tapauksessa kuluvalta kuukaudelta peritään maksu.

**Hevosen muut henkilöt** Sopimuksen allekirjoittaja vastaa siitä, että hevosen hoitajat, vuokraajat ja muut henkilöt ovat tietoisia säännöistä ja noudattavat niitä.

**Sopimuksen liitteet** Allekirjoittamalla tämän sopimuksen, sitoudun noudattamaan sopimuksen liitteitä 1. Yleiset säännöt ja 2. Käyttö- ja varaussäännöt. Ymmärrän myös, että palveluntarjoajalla on oikeus muuttaa molempia sääntöjä ilmoittamalla siitä sähköpostilla tai WA-ryhmässä.

**Allekirjoitukset**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Anssi Mustonen Käyttäjä

Mustikkamäen Ratsutalli Oy

**Liitteet: Liite 1. Yleiset säännöt**

**Liite 2. Käyttö- ja varaussäännöt**

**RATSASTUALUEIDEN KÄYTTÖSOPIMUS**

**LIITE 1. YLEISET SÄÄNNÖT**

1. Ilmoita maneesiin saapumisesta kuuluvalla äänellä tai viheltämällä. Ilmoita myös muille käyttäjille, kun poistut maneesista.
2. Tervehdi muita käyttäjiä kentällä ja maneesissa, ole ystävällinen kaikille. Epäasiallista käyttäytymistä EI SALLITA.
3. Ratsastaessa käytettävä AINA ehdottomasti asianmukaisesti kiinnitettyä turvakypärää.
4. Päihteiden vaikutuksen alaisena ratsastaminen ja hevosten käsittely on ehdottomasti kielletty.
5. Päihteiden käyttö ratsastusalueilla ja tallialueella on ehdottomasti kielletty.
6. Tupakointi maneeseissa on ehdottomasti kielletty. Tallialue on savuton.
7. Kohtele hevosia hyvin. Tallin henkilökunta puuttuu hevosten epäasialliseen käsittelyyn.
8. Muista liikennesäännöt:

* ohita oikealta
* kävele uran sisäpuolella, kavioura vapaana nopeammille ratsukoille
* varoita aina, jos ratsastat takaapäin ohi ja tee se turvallisesti tarpeeksi kaukaa

1. Huomioi muut ratsastajat:

* ota muut ratsastajat huomioon kaikessa tekemisessä, anna tilaa myös muille
* kokeneempana huomioi kokemattomammat tarvittaessa ja neuvo ystävällisesti
* anna tilaa nuorille hevosille
* hypätessäsi ilmoita aina kun aiot hypätä, niin muut osaavat väistää tarvittaessa
* jos maneesissa ruuhkaa, vältä hevosten taluttelua

1. Ratsastathan maneesissa ruuhka-aikana vain, jos hallitset hevosesi itsenäisesti muiden joukossa
2. Juoksuttaminen, irtohypytys ja kärryajelu

* juoksuttaminen sallittua vain ison maneesin/kentän ollessa tyhjä tai jos kaikki muut käyttäjät antavat suostumuksen. Max 15 min kerrallaan.
* käytä aina suitsia tai muuta asianmukaista juoksutusvälinettä, ei tallipäitsillä, jos muita paikalla
* irtohypytys sallittu erillisellä ajanvarauksella olemalla yhteydessä Anssi Mustoseen. Koskee kaikkia ratsastusalueita.
* irtojuoksutus sallittu maneeseissa erillisellä ajanvarauksella olemalla yhteydessä Anssi Mustoseen. Kentällä irtojuoksutus sallittu kentän ollessa tyhjä. Irtojuoksutus ei saa aiheuttaa vaaratilanteita kentän ympäristössä.
* kärryajelulle maneesissa varattava aika vähintään viikkoa etukäteen, kentällä pyydä muilta käyttäjiltä lupa tai ilmoita etukäteen whatsapp-ryhmässä (ei ruuhka-aikana). Noudata erityistä varovaisuutta etenkin, jos kentällä muita!

1. Lannat kerättävä heti ratsastuksen jälkeen. Valmennus/opetustapahtumissa vastuu on valmentajalla tai ratsastuksenohjaajalla. Jos kärry on täysi, käy tyhjentämässä ratsastuskoulun lantalaan. Koskee kaikkia alueita, lannat siivottava myös piha-alueilta.
2. Jokainen huolehtii omalla toiminnallaan, että paikat pysyvät kunnossa ja siistinä. Tämä on myös turvallisuuskysymys.

* Ilmoita puutteista ja muista huomioista välittömästi ratsastuskoulun henkilökunnalle
* Jos jotain rikkoutuu käytössä, ilmoita tästä välittömästi ratsastuskoulun henkilökunnalle.
* hevosen omistaja/sopimuksen allekirjoittanut vastuuhenkilö vastaa hevosensa aiheuttamista vahingoista, esim. peilien rikkoutuminen tai hevonen potkaisee seinään jne.
* siivoa roskasi pois ja palauta istuinalustat niille varatuille paikoille
* palauta käyttämäsi esteet ja kouluaidat SIISTISTI niille varatuille paikoille

1. Koira saa olla maneesin katsomossa ja kentän reunalla kytkettynä. Jos koira aiheuttaa häiriötä, poistuttava välittömästi. Irti pitäminen koko alueella kielletty.
2. Jokainen käyttäjä huolehtii valojen sammutuksen, jos maneesiin/kentälle ei jää muita käyttäjiä.

**RATSASTUSALUEIDEN KÄYTTÖSOPIMUS**

**LIITE 2. KÄYTTÖ- JA VARAUSSÄÄNNÖT**

**Käyttöajat** Maneesit ja kenttä ovat käytettävissä ratsastuskoulun tuntien, valmennusten ja KRS:n kilpailujen ja muiden tapahtumien ulkopuolella.

Maneesit ja kenttä ovat käytössä klo 6-23.

**Kalenteri ja varaukset** Ratsastuskoulun tunnit ovat aina koko tilan varauksia. Kesäaikaan kun ratsastuskoulun tunnit ovat pääsääntöisesti kentällä, saa kentän takaosaan rajatulla pienemmällä alueella ratsastaa, ei kuitenkaan hypätä. Jos tila on varattu kokonaan estetunneille, ilmoitamme siitä erikseen. Kesäkaudella sääolosuhteiden mukaan ratsastuskoulun tunnit voivat siirtyä etuoikeudella kentältä isoon maneesiin, vaikka varaus olisi tehty kentälle.

Ratsastusalueiden varauskalenterit löytyvät osoitteesta:

**supersaas.com/schedule/mustikkamaki**

Kalenteri on kaikille avoin, mutta varauksia tekevän käyttäjän on rekisteröidyttävä ja varauksia voi tehdä ainoastaan tunnuksilla.

Varauskalenteriin on merkitty ratsastuskoulun tunnit, kurssit, valmennukset ja tapahtumat sekä yksityistunnit, valmennukset ja vapaavuorot joihin varauksia ei voi tehdä.

Salla Mustonen toimii pääkäyttäjänä. Pääkäyttäjällä on oikeus muokata muiden varauksia, jos ne ovat sääntöjen vastaisia. Muilla käyttäjillä ei ole oikeutta muokata toisten varauksia. Kokotila varauksia on oikeus tehdä vain pääkäyttäjällä. Jokaisesta kalenterimuutoksesta tulee sähköpostilla ilmoitus pääkäyttäjälle.

Kalenterin seuraaminen on jokaisen käyttäjän vastuulla. Jokaisen varaajan vastuulla on ilmoittaa KAIKKI muutokset, myös peruutukset kuluvan viikon varauksiin whatsapp-ryhmässä sekä merkitä ne varauskalenteriin. Kuluvaa viikkoa myöhempien varausten muutokset voi tehdä kalenteriin ilman erillistä ilmoitusta.

Valmennussopimuksen tehneet valmentajat voivat varata valmennustunteja kuluvalle ja seuraavalle viikolle. **Pyritään aina siihen, että valmennukset on lisätty kalenteriin viimeistään edellisellä viikolla. Viime hetken varaukset sallittu kaksi päivää ennen, eli ei enää uusia varauksia samana eikä edellisenä päivänä. Kaikki itse varattavat valmennusajat ovat avoimia myös muille ratsukoille, ei koko tilan varauksia.**

Varauksessa ilmoitettava aina valmentajan nimi, ryhmäkoko ja laji. Näin muut käyttäjät tietävät mitä alueilla tapahtuu.

Estetunnit vain estevuoroilla.

Valmentajan on huomioitava, että estetunnilla ei saa tehdä koko maneesin vieviä harjoituksia, vaan muiden mahduttava ratsastamaan myös. Kentällä vapaammin.

Pääkäyttäjällä on oikeus perua vierailevien valmentajien kanssa päällekkäin tehdyt varaukset, jos valmennuksen aikataulut sitä vaativat. Alustavat aikataulut pyritään ilmoittamaan mahdollisimman aikaisin ja tarkempi aikataulu varmistuu pari päivää ennen valmennusta.

Turhat varaukset ovat kiellettyjä, eli tee varaus vasta kun olet sopinut tunnin. Jos tunteja varataan turhaan ja perutaan jatkuvasti, voidaan pääkäyttäjän toimesta varausoikeutta rajata joko kaikkien tai yksittäisen käyttäjän kohdalla.

Huomioithan, että toistuvasta sääntöjen noudattamatta jättämisestä voimme evätä varausoikeuden, jolloin varaukset voi tehdä vain pääkäyttäjän kautta.

**Este- ja kouluvuorot** Ajantasaiset este- ja kouluvuorot näkyvät varauskalenterissa.

Kentän ollessa käyttökunnossa ratsastuskoulu voi pitää esteitä kentän toisella puolikkaalla myös kouluvuoroilla niin, että toinen puolikas jää vapaaksi ja esteitä max. 2-3. Näitä esteitä saa käyttää kaikki, mutta kouluvuorojen aikana kysy muiden käyttäjien suostumus hyppäämiselle. Jos kannat itse esteitä, kysy silloinkin muiden suostumus ja kanna esteet pois. Jos joku haluaa keskittyä kouluohjelmaan tai ratsastaa nuorta/säikkyä hevosta tai muuten haluaa keskittyä ilman että joku hyppää, silloin ei saa hypätä. Maapuomeja saa mennä, mutta PUOMEJA EI SAA JÄTTÄÄ TREENIN JÄLKEEN LOJUMAAN MAAHAN, KAIKKIEN PUOMIEN OLTAVA KANNATTIMILLA.

Jos aiot hypätä maneesissa estepäivinä enemmän kuin muutamia hyppyjä, ilmoitathan siitä whatsapp-ryhmässä. Näin muut käyttäjät voivat halutessaan ajoittaa oman ratsastuksensa muuhun aikaan. Kentällä hyppäämisestä ei tarvitse ilmoittaa. Huom! Estepäivinä hyppääminen on kuitenkin kaikille sallittua, eli hypätä saa myös ilman eri ilmoitusta. Ilmoittaminen huomaavaisuutta muita kohtaan.

**Valmentajat** Valmennusten määrää joudutaan jokaisen valmentajan kohdalla rajoittamaan, jotta yksityisratsukoille jää riittävästi vapaata treeniaikaa. Vain yksi valmentaja kerrallaan maneesissa. Kentällä saa olla kaksi, kun kenttä jaettu kahtia.

**Vierailevat valmentajat ja KRS:n valmennukset**

Vierailevan valmentajien valmennuskalenteri pyritään tekemään kevät- kesä- ja syyskaudeksi kerrallaan. Myös KRS:n nimetyt valmentajat voivat hakea aikoja valmennustilaisuuksille samoilla säännöillä kuin vierailevat valmentajat.

Valmennusten toivotut hakuajat:

Kevätkausi 1.1.-30.4. haku 15.11. mennessä

Kesäkausi 1.5.-31.8. haku 15.3. mennessä

Syyskausi 1.9.-31.12. haku 15.7. mennessä

Estevalmennukset ovat turvallisuussyistä aina koko tilan varauksia, myös kentällä. Kouluvalmennusten kanssa saa pääsääntöisesti ratsastaa yhtä aikaa, koko tilan varauksesta ilmoitetaan erikseen (esim. koulurataharjoitukset).

**Alueella toimivat valmentajat**

Alueella toimivat valmentajat tekevät erillisen valmentajasopimuksen (maksuton valmentajalle). Valmentajasopimus oikeuttaa varaamaan valmennustunteja asiakkailleen ratsastusalueiden kalentereista ratsastuskoulun tuntien, vapaavuorojen, vierailevien valmentajien valmennusten ja KRS:n kisojen ja tapahtumien ulkopuolelta.

Ilman vierailevan valmentajan statusta (kalenteriin merkityt ennakkoon varatut valmennukset) tai valmennussopimusta ei ole oikeutta harjoittaa minkäänlaista opetustoimintaa ratsastusalueilla. Esteiden nostaminen ja yksittäisten neuvojen antaminen on sallittua, mutta ei selkeä opetus/valmennus/tehtävien antaminen ei ole. No shoutilla saa antaa ohjeita katsomosta käsin, mutta ratsastajalla ei ole etuajo-oikeutta vaan väistää muita normaalien sääntöjen mukaan. HUOM! Ei sallittua, jos maneesissa on varattu valmennus-/opetus-/muu tapahtuma. Varaa myös no shout-tunti normaalisti kalenterista.

**Vierailevien valmentajien vastuuhenkilöt**

* Jokaisella vieraileva valmentajalla on vastuuhenkilö (voi olla myös valmentaja itse), joka:
* vastaa valmennusten hakemisesta
* vastaa aikataulujen ja muutosten ilmoittamisesta
* huolehtii, että kaikki valmennukseen osallistujat maksavat ratsastusaluemaksun
* huolehtii, että kaikki valmennukseen osallistujat noudattavat yleisiä käyttösääntöjä
* huolehtii, että myös valmentaja noudattaa sääntöjä ja organisoi jonkun keräämään lannat, ellei valmentaja tee sitä
* jos valmennukseen on vapaita paikkoja, ilmoittaa Sallalle niin voimme mainostaa valmennusta

Huomioi, että lähtökohtaisesti kaikille avoimille valmennuksille järjestyy helpommin tilaa kuin suljetun porukan valmennuksille.

Vierailevien valmentajien vastuuhenkilöt ilmoittavat valmennusten tarkennetut kellonajat viimeistään kolme päivää ennen tapahtumaa ja kaikki muutokset heti kun ne ovat tiedossa.

Pyrimme lanaamaan maneesin ennen valmennuksia vähintään valmennuspäivän aamuna. Varmista asia kuitenkin vielä henkilökunnalta.

**Vapaavuorot** Kalenteriin merkityt vapaavuorot ovat aikoja, jolloin ei saa tehdä valmennusvarauksia.

**Muuta** Säännöt ja varausperiaatteet on pyritty tekemään kaikki käyttäjät huomioiden. Haluamme kehittää alueiden toimintaa, joten kaikki palaute ja toiveet ovat erittäin tervetulleita.